b'\n_START_ARTICLE_\nINTERMAGNET\n_START_PARAGRAPH_\nINTERMAGNET (acronim pentru International Real-time Magnetic Observatory Network) este re\xc8\x9beaua global\xc4\x83 de observatoare care monitorizeaz\xc4\x83 c\xc3\xa2mpul magnetic al P\xc4\x83m\xc3\xa2ntului, transmi\xc8\x9b\xc3\xa2nd datele \xc3\xaen timp (cvasi)real._NEWLINE_Datele sunt colectate de cinci Noduri de Informa\xc8\x9bie Geomagnetic\xc4\x83 (Geomagnetic Information Nodes, prescurtat GIN) conectate la observatoarele INTERMAGNET prin telefon, satelit \xc8\x99i re\xc8\x9bele de calculatoare. Datele de observa\xc8\x9bie, sub forma de valori medii pe intervale de c\xc3\xa2te un minut, sunt transmise GINurilor \xc3\xaentr-un r\xc4\x83stimp de 72 de ore de la \xc3\xaenregistrare._NEWLINE_\xc3\x8en prezent particip\xc4\x83 la programul INTERMAGNET institute din 42 de \xc8\x9b\xc4\x83ri:_NEWLINE_Algeria \xe2\x80\xa2 Argentina \xe2\x80\xa2 Australia \xe2\x80\xa2 Belgia \xe2\x80\xa2 Brazilia \xe2\x80\xa2 Bulgaria \xe2\x80\xa2 Canada \xe2\x80\xa2 Republica Centrafrican\xc4\x83 \xe2\x80\xa2 China (CAS) \xe2\x80\xa2 China (CSB) \xe2\x80\xa2 Republica Ceh\xc4\x83 \xe2\x80\xa2 Danemarca \xe2\x80\xa2 Etiopia \xe2\x80\xa2 Finlanda \xe2\x80\xa2 Fran\xc8\x9ba \xe2\x80\xa2 Germania \xe2\x80\xa2 Ungaria \xe2\x80\xa2 India \xe2\x80\xa2 Irlanda \xe2\x80\xa2 Italia \xe2\x80\xa2 Japonia \xe2\x80\xa2 Kazahstan \xe2\x80\xa2 Liban \xe2\x80\xa2 Madagascar \xe2\x80\xa2 Mexic \xe2\x80\xa2 Noua Zeeland\xc4\x83 \xe2\x80\xa2 Peru \xe2\x80\xa2 Polonia \xe2\x80\xa2 Rom\xc3\xa2nia \xe2\x80\xa2 Rusia \xe2\x80\xa2 Senegal \xe2\x80\xa2 Serbia \xe2\x80\xa2 Slovacia \xe2\x80\xa2 Africa de Sud \xe2\x80\xa2 Spania \xe2\x80\xa2 Suedia \xe2\x80\xa2 Turcia \xe2\x80\xa2 Ucraina \xe2\x80\xa2 Regatul Unit al Marii Britanii \xc8\x99i al Irlandei de Nord \xe2\x80\xa2 Statele Unite ale Americii \xe2\x80\xa2 Vietnam \xe2\x80\xa2 Samoa_NEWLINE_Nodurile de Informa\xc8\x9bie Geomagnetic\xc4\x83 se afl\xc4\x83 la:_NEWLINE_Edinburgh (Sco\xc8\x9bia) \xe2\x80\xa2 Golden (Colorado) \xe2\x80\xa2 Kyoto (Japonia) \xe2\x80\xa2 Hiraiso (Japonia) \xe2\x80\xa2 Ottawa (Canada) \xe2\x80\xa2 Paris (Fran\xc8\x9ba)_NEWLINE_Rom\xc3\xa2nia este reprezentat\xc4\x83 \xc3\xaen INTERMAGNET de Observatorul Geomagnetic Na\xc8\x9bional Surlari \xe2\x80\x9eLiviu Constantinescu\xe2\x80\x9d, unitate de cercetare a Institutului Geologic al Rom\xc3\xa2niei'